
RAPORT DE SPECIALITATE
la Proiectul de Hotărâre privind aprobarea Regulamentului de Organizare și Funcționare al aparatului de specialitate al Primarului Comunei Ciumeghiu 

Analizând Referatul de aprobare al Primarului comunei Ciumeghiu, în calitate de inițiator, prin care propune Consiliului Local aprobarea Proiectului de Hotărâre privind aprobarea Regulamentului de Organizare și Funcționare al aparatului de specialitate al Primarului Comunei Ciumeghiu;


Aparatul de specialitate al Primarului Comunei Ciumeghiu funcționează având la bază o organigramă proprie structurată pe 10 compartimente. Astfel, în organigramă sunt un număr de 31 posturi, din care: 2 funcții de demnitari, 14 funcții publice – unul fiind de conducere (secretarul general al comunei) și 13 funcții publice de execuție, iar restul posturilor sunt de natură contractuală, respectiv 15 funcții contractuale;

Regulamentul de Organizare și Funcționare este instrumentul de organizare folosit pentru descrierea detaliată a structurii organizatorice a aparatului de specialitate al primarului și cuprinde informații privind baza legală a constituirii și funcționării acestuia, descrierea în detaliu a compartimentelor și a funcțiilor, prezentându-se atribuțiile și responsabilitățile acestora. Descrierile organizatorice ale birourilor/compartimentelor se efectuează potrivit succesiunii lor în organigramă, acestea grupându-se pe module corespunzător subordonării conducerii superioare.


De la ultima aprobare a Regulamentului de Organizare și Funcționare au apărut modificări, aprobate conform prevederilor O.U.G. nr. 57/2019 privind Codul Administrativ, care reglementează cadrul general pentru organizarea și funcționarea autorităților și instituțiilor administrației publice, statutul personalului din cadrul acestora, răspunderea administrativă, serviciile publice, precum și unele reguli specifice unităților administrativ-teritoriale. Au intervenit modificări care vizează atribuțiile unor angajați, precum și desfiintarea Compartimentului Serviciului de deszapezire și intretinere spatii verzi.


Ținând cont de faptul că organigrama și statul de funcții au fost modificate și aprobate prin H.C.L. nr. 102 din 10.11.2023 privind aprobarea reorganizarii aparatului de specialitate al  primarului comunei Ciumeghiu începând cu data de 01 decembrie 2023 ,astfel:
- Se desfiinteaza Compartimentul Serviciului de deszapezire și intretinere spatii verzi, iar cele 5(cinci)posturi, respectiv :1 post de responsabil administrativ, 3 posturi de muncitori calificati si un post de muncitor necalificat ,  se modifica, trecand la  Compartimentul de Intretinere din Cadrul Aparatului de specialitate al Primarului comunei Ciumeghiu. 

- S-a înființat o funcție publică de execuție, de referent, clasa III, grad profesional debutant, nivel studii medii, în cadrul Compartimentului Asistență Socială.

- S-a mutat definitiv funcția contractuală de execuție, de referent MI, din cadrul Compartimentului Relații cu Romii în cadrul Compartimentului Asistență Socială;
- S-a desființat funcția contractuală de execuție vacantă, de asistent medical comunitar, nivelul de studii medii, grad profesional debutant, din cadrul Compartimentului Asistență Socială;

- S-a redenumit Compartimentul Relații cu Romii în Compartiment Relații cu Publicul;


Având în vedere faptul că ultima modificare a organigramei și a statului de funcții a fost aprobată prin H.C.L. nr. 126 din 20.12.2023 privind aprobarea modificării  statului de funcții pentru aparatul de specialitate al Primarului comunei Ciumeghiu, astfel:


-gradul profesional al functiei publice de executie vacante de inspector, clasa I, grad profesional superior, din cadrul Compartimentului Relatii cu Publicul se transforma in grad profesional de debutant;
 
Angajaților li s-au adăugat în fișa postului noile atribuții, atribuții care se regăsesc în Regulamentul de Organizare și Funcționare al Primăriei comunei Ciumeghiu.


Modificările intervenite nu aduc atingere numărului maxim de personal stabilit conform prevederilor O.U.G. nr. 63/2010 pentru modificarea și completarea Legii nr. 273/2006 privind finanțele publice locale, precum și pentru stabilirea unor măsuri financiare, cu modificările și completările ulterioare;

Funcționarii publici se bucură de stabilitate în funcție și se supun prevederilor Statutului funcționarilor publici, cât și normelor de conduită profesională aplicabile funcționarilor publici reglementate de O.U.G. nr. 57/2019 privind Codul Administrativ.


Personalul contractual este format din ocupanții posturilor a căror atribuții de servicii se concretizează în activități de secretariat, administrative, gospodărie, întreținere - reparații, precum și alte categorii de atribuții care nu implică exercitarea prerogativelor de putere publică. Raporturile de muncă ale personalului contractual sunt reglementate de prevederile Legii nr. 53/2003 privind Codul Muncii și completate prin acte normative specifice aplicabile personalului contractual din sectorul bugetar și se supun normelor de conduită profesională reglementate de O.U.G. nr. 57/2019 privind Codul Administrativ. 


În temeiul prevederilor art. 129, alin. (2) lit. a) și art. 196, alin. (1) lit.a) din O.U.G. nr. 57/2019 privind Codul administrativ, cu modificările și completările ulterioare, propunem aprobarea proiectului de hotărâre privind aprobarea Regulamentului de Organizare și Funcționare al Aparatului de specialitate al primarului comunei Ciumeghiu, prevăzut în anexa nr. 1.


Cu data prezentei își încetează aplicabilitatea Hotărârii Consiliului Local al comunei Ciumeghiu nr. 10 din 10.02.2023.
Compartiment Achiziții Publice și Resurse Umane,
Consilier achizitii publice-DUMA Adriana Marcela
